Hugo Classic
Hugo Classic on pelisarja, joka sisältää klassikoiksi muodostuneita Hugo-peikon seikkailuja aina 1990-luvun alun televisiopeleistä.
Neljä ensimmäistä Classic-sarjan peliä sisältävät televisiossa nähdyt ja pelatut Hugo-seikkailut, myöhemmät Classic-sarjan pelit keskittyvät uudempiin seikkailuihin.
Tämän pelikokoelman lajien alkuperäiset versiot julkaistiin Amigalle kahdessa osassa "Hugo På Nye Eventyr Del 1" ja "Hugo På Nye Eventyr Del 2" vuonna 1992. Ne uudelleenjulkaistiin ensimmäistä kertaa yhtenä pelinä vuonna 1994 ja vuonna 1996 ne julkaistiin myös PC:lle.
"Hugo on löytänyt vanhan junaradan, joka johtaa Scyllan luolalle. Hugo yrittää päästä luolaan resiinallaan, mutta heti, kun Scylla saa vihiä tämän yrityksestä, hän haluaa varmistaa, ettei peikko pääse perille".
"Hugo seikkailee metsässä tarkoituksena löytää Scyllan luolalle. Matkalla Hugon täytyy varoa heiluvia oksia, ansoja maassa ja kohti tulevia kiviä".
"Hugo kiipeää pitkin jyrkkää vuoren rinnettä päästäkseen Scyllan luolalle. Matkan varrella hän kohtaa vieriviä kiviä ja pudotuksia rotkoon".
"Hugo on löytänyt vanhan lentokoneen, jonka avulla hän yrittää lähestyä Scyllan luolaa ilmasta käsin. Hugon kuitenkin tulee väistellä ukkospilviä ja punaisia kuumailmapalloja, jotka räjähtävät".
"Hugo aikoo päästä lumilaudalla pakoon lumivyöryä, jonka Scylla on aiheuttanut. Peikko joutuu olemaan tarkkana, sillä majavanpesät sekä suuret lumipallot voivat aiheuttaa vaikeuksia."
"Hugon saatua haltuunsa moottoripyörän, hän aikoo päästä Scyllan luolalle sen avulla. Valitettavasti äkäinen pukki, bensan loppuminen tai väärä tie voivat päättää matkan nopeasti".
"Hugo aikoo päästä Scyllan luolaan maan alta käsin, mutta Scylla aikookin täyttää maanalaiset tunnelit vedellä ja hukuttaa Hugon, ellei tämä pääse nopeasti perille".
"Hugo matkaa kuumailmapallolla kohti Scyllan luolaa, mutta sinne pääseminen ei tule olemaan helppoa erilaisten esteiden ja hankalan ohjattavuuden takia".
"Hugo laskeutuu alas kohti Scyllan luolaa laskuvarjon avulla, mutta monet vaarat vaanivat luolan yllä".
"Hugo laskee alas vuoren rinnettä, mutta useat pommit, tiellä olevat lumiukot ja majavat vaikeuttavat matkaa".
"Hugo matkaa pitkin vuoren seinämää kohti Scyllan piilopaikkaa, mutta tämäpä on varautunut Hugon saapumiseen ja asettanut matkan varrelle useita vaaroja".
"Hugon täytyy päästä kanjonin toiselle puolelle, jossa Scyllan luola sijaitsee. Matka pylväitä pitkin on vaaroja täynnä ja erilaisten eläintenkin äänijärjestystä pitäisi kuunnella".
"Hugo aikoo seikkailla pitkin kaivoskäytäviä päästäkseen toiselle puolelle vuorta ja Scyllan piilopaikkaan, mutta väärä suunta tai esteet voivat aiheuttaa ongelmia".
"Hugo matkaa tynnyrillä läpi kosken kohti Scyllan luolaa väistellen kiviä ja vääriä teitä".
"Hugon täytyy ylittää vaarallinen nummi päästäkseen Scyllan luolalle. Mutakuopat, lepakot ja hullu lintu vaikeuttavat Hugon matkaa".
"Hugo yrittää välttää suuria kivenlohkareita matkatessaan kohti Scyllan luolaa edeltävää siltaa, jonne Scylla on asettanut pommin, joka räjähtää pian. Vaaralliset esteet kuitenkin vaikeuttavat Hugon matkaa samalla kun hänen tulee muistaa pöllön näyttämä merkki, jota hän tarvitsee vielä..."
"Hugo Classic 5" on "Hugo Viidakkoseikkailu 1:n" uudelleenjulkaisu.
"Hugo Classic 6" on "Hugo Viidakkoseikkailu 2:n" uudelleenjulkaisu.
"Hugo Classic 7" on biologiaa opettavan "Hugo Taikajuoman" uudelleenjulkaisu.
"Hugo Classic 8" on pelin "Hugo ja kadonneet jalokivet" uudelleenjulkaisu.
"Hugo Gold" julkaistin ensi kerran vuonna 1998. Se on yhdeksän peliä sisältävä kokoelma, jonka peleistä neljä ovat "Classic 1:stä" tutut pelit: metsä, juna, vuori ja lentokone. Mukana on myös viisi sellaista peliä, jotka ovat tutumpia Hugo Classiceja vanhemmista Hugo-peleistä. Labyrintti julkaistiin ainoa lajina "Skaermtrolden Hugo" -pelissä vuonna 1992. "Hugo 3", joka sisälsi alkuperäiset versiot peleistä tukkijoki, sukellus, rullalauta ja jääluola, julkaistiin PC:lle vuonna 1996.
"Hugo laskee koskea hyppien tukkeja pitkin. Hänen on vältettävä oksat ja muut vaarat. Hän ei voi pysyä yhden tukin päällä liian kauan, joten peikon täytyy liikkua nopeasti ja yrittää kerätä kultapussit matkan varrelta, jos mahdollista".
"Hugo sukeltaa jokea pitkin, mutta hänen on myös varottava kaloja, rapuja ja vesiputouksia."
"Hugon täytyy rullalautailla Scyllan luolalle ja samalla väistellä eteentulevia esteitä, mm. majavia ja kivikasoja."
"Hugo on löytänyt salaisen sisäänkäynnin Scyllan piiloon, mutta päästäkseen sinne hänen täytyy hypellä ympäriinsä ja kerätä aarteita jääpilareilta, jotka voivat pudota alta. Jos hän pysyy pilarin päällä liian pitkään, peikko voi pudota kadotukseen tai jotkut Scyllan ansoista voivat laueta."
"Hugon täytyy kuljettaa dynamiitit kaivoslabyrintin toiselle puolelle. Hänen on varottava maahan tippuneita dynamiitteja ja kaivosvaunuja sekä katsottava, ettei aika lopu kesken. Muuten käsissä olevat dynamiitit räjähtävät Hugon kasvoille."
"Hugo Platin" julkaistiin ensi kerran vuonna 1998. Se sisältää kaikki "Hugo Classic 2:sta" sekä "3:sta" tutu pelit: "lumilauta", "kuumailmapallo", "maan alla", "moottoripyörä", "vuorenjyrkänne", "laskuvarjohyppy", "kanjoni" ja "kelkka". Platinissa esiintyy myös kaksi aiemmissa Hugo-peleissä esiintymätöntä loppukohtausta: "taikakädet" ja "omenankeruu".
Hugon selviytyessä kustakin pelistä, hänen täytyy selvitä vielä yhdestä loppukohtauksesta, joka yleensä on taistelu Scyllaa vastaan.
"Pelin alussa Scylla uhkaa luolassaan, että Hugo ei näe enää ikinä perhettään, joka on vankina taustalla. Kun peli on selvitetty, Hugon pitää vetää yhtä kolmesta köydestä. Jos köysi on väärä, Hugo sidotaan ja lennätetään ulos Scyllan luolasta. Jos köysi on oikea, Hugon perhe vapautuu. Lisäksi Scylla joko muuttuu kauniista ulkomuodostaan takaisin rumaksi (1010 lisäpistettä), muuttuu kotkaksi (1004 lisäpistettä) tai joutuu Hugon sijasta itse köysien sitomaksi ja lennätetään ulos luolasta (2026 lisäpistettä)."
"Hugon on valittava yksi kolmesta avaimesta ja avattava aarrearkku ennen kuin on liian myöhäistä. Jos arkku ehtii painua alas tai avain on väärä, Hugo jää vangiksi. Oikeasta avaimesta saa arkun aarteen haltuunsa ja saa 1000 lisäpistettä."
"Hugon on hypittävä shakkilaudan muotoista lattiaa pitkin ja hänellä on käytössä kaikki varsinaisesta pelistä jäljelle jääneet elämät. Hugon on saatava avain ja avattava kalteriovi, mutta jokaisen askeleen jälkeen tornista Hugoa vahtiva Scylla sähköistää yhden lattian laatan ja sähköistettyyn laattaan astumisesta menettää yhden elämän. Avaimesta saa 500 lisäpistettä ja kalterioven avaamisesta toiset 500."
"Hugon tytär Rut piilottaa helmen yhden simpukankuoren alle ja sekoittaa sen kahden muun kuoren kanssa. Hugon on arvattava minkä alla helmi on. Peli jatkuu kunnes Hugo valitsee väärän kuoren."
"Hugon lapset pudottavat omenoita puista ja Hugon on kerättävä niitä koriin. Omenat pitää välissä heittää mehunpuristimeen."